ગણત્રીની પળો હતી હવે પરિવાર સાથે વીતાવવાની, ઘરના ઉંબરા ને પગે લાગીને વ્યોમ પરિવાર સાથે અમદાવાદ એરપોર્ટ પહોંચ્યો, ઈમિગ્રેશન માટે જતાં જતાં વ્યોમ પાછું વળીને બધાને જોઈ રહ્યો, પોતાના પંજાની બાકીની ચાર આંગળીઓ ને શોધવા તેની આંખો ફરી રહી હતી, અનંતરાયનું વ્યાકુળ મન ઉડીને તેને ફરીથી બાથમાં લેવા થનગની રહ્યું હતું ફ્લાઇટનો સમય થયો, ઘરના સૌને પગે લાગીને માતૃભૂમિને અલવિદા કહીને વ્યોમ નીકળી  પડ્યો પોતાની મંઝિલને પામવા.